**Iesniegumi siltumenerģijas izmaksu segšanai**

No 1.oktobra, Limbažu novada pašvaldības iedzīvotāji var saņemt atbalstu siltumenerģijas izmaksu segšanai.

Atbalstu mājsaimniecībai var pieprasīt mājokļa īpašnieks, kopīpašnieks vai īrnieks:

* Elektroniski, izmantojot pašvaldību e – pakalpojumu portālu [www.epakalpojumi.lv](http://www.epakalpojumi.lv)
* Klātienē, Limbažu novada pašvaldības Valsts un pašvaldības vienoto klientu apkalpošanas centros, Limbažu klientu apkalpošanas centrā, apvienību pārvaldēs un pagastu pakalpojumu sniegšanas centros

Lai saņemtu šo atbalstu, Limbažu novada iedzīvotājiem ir jādodas uz sev tuvāko pašvaldības iestādi, bet ne sociālo dienestu, un jāiesniedz vai jāaizpilda iesniegums.

Pieprasījumu atbalstam var iesniegt: Limbažu klientu apkalpošanas centrā, Limbažos Rīgas ielā 16, Limbažu, Alojas un Salacgrīvas apvienību pārvaldēs un pagastu pakalpojumu sniegšanas centros Ainažos, Liepupē, Braslavā, Brīvzemniekos, Staicelē, Limbažos, Katvaros, Pālē, Skultē, Umurgā, Vidrižos un Viļķenē.

**Iesniegumi:**

Vienotā iesnieguma veidlapa visiem atbalsta veidiem

Iesniegums energoresursu atbalstam (dzīvokļu apkurei ar granulām/briketēm/malku)

Iesniegums energoresursu atbalstam (apkure ar elektrību)

Iesniegums energoresursu atbalstam (malkas apkurei, bez maksājumu apliecinoša dokumenta)